የኮሮና ቫይረስ ወረርሽኝን መከላከል አስመልክቶ ነጋዴውም ሆነ ሸማቹ ተገቢ የሆነ ጥንቃቄ ማድረግ ባለመቻሉ የአማራ ክልል ንግድ እና ገበያ ልማት ቢሮ ጥብቅ ርምጃ እንደሚወስድ አስታወቀ፡፡
ባሕር ዳር፡ ሚያዝያ 19/2012 ዓ.ም (አብመድ) የአማራ ክልል ንግድና ገበያ ልማት ቢሮ ይህን ክፉ ጊዜ በጋራ መሻገር እንደሚያስፈልግ አሳስቧል፡፡ ቢሮው የኮሮና ቫይረስ ወረርሽኝን መከላከል አስመልክቶ ዛሬ በድጋሜ መግለጫ ሰጥቷል፡፡ ማንኛውም ነጋዴ እና ሸማች ወደገበያ ሲወጣ የአፍ እና የአፍንጫ መሸፈኛ (ማስክ) መጠቀም፣ ነጋዴውም ሆነ ሸማቹ ቢያንስ ሁለት ሜትር ርቀት መጠበቅ ግዴታቸው እንደሆነ እና ከገበያ ቆይታ በኋላ ወደ ቤት ሳይገቡ እጃቸውን በጥንቃቄ በሳሙና እና በውኃ መታጠብ እና ሳኒታይዘር መጠቀምን መዘንጋት እንደማያስፈልግ የአማራ ክልል ንግድ እና ገበያ ል‘‘በዚህ አስቸጋሪ ወቅት ዋጋ የሚጨምሩ ነጋዴዎች ከምንጊዜውም በላይ ለወገናቸው ማሰብ አለባቸው’’ ያሉት ምክትል ኃላፊው ነጋዴው ከትርፍ በፊት ሕይወት ማዳን መቅደም ስላለበት ወቅቱ እርስ በርስ የሚተሳሰቡበት መሆኑን አውቆ ኃላፊነቱን መወጣት እንዳለበት አስገንዝበዋል፡፡“ቢሮው ከዚህ በፊት ተደጋጋሚ መግለጫ ቢሰጥም አንዳንድ ነጋዴዎች ለኅብረተሰቡ እያሰቡ ስላልሆነ እንዲሁም የዋጋ ጭማሪው ሊሻሻል ስላልቻለ ለመጨረሻ ጊዜ ኃላፊነት ከጎደለው ድርጊት መቆጠብ አለባቸው“ ያሉት አቶ ተዋቸው ይህን የመጨረሻ ማስጠንቀቂያ የጣሰ ነጋዴ ከመደበኛ ውሳኔ ያለፈ ጥብቅ ርምጃ እንደሚወሰድበት አስጠንቅቀዋል፡፡በወረርሽኙ ምክንያት አብዛኛው ሥራ ስለቆመ እና ስለተቀዛቀዘ እንዲሁም ዜጎች ቤት እየዋሉ ማግኘት ያለባቸውን ገቢ እያገኙ ባለመሆኑ የቤትም ሆነ የንግድ ድርጅት አከራዮች፣ የኪራይ ዋጋ ቅናሽ እንዲያደርጉም የአማራ ክልል ንግድ እና ገበያ ልማት ቢሮ ጥሪ አቅርቧል፡፡ በባሕር ዳር፣ እንጂባራ እና ሰሜን ሸዋ አካባቢ በግማሽ ያህል ዋጋ ለቀነሱ አከራዮች ቢሮው ምሥጋና አቅርቧል፡፡ ሆኖም ግን አብዛኛው የክልሉ ነዋሪ የዚህ ዕድል ተጠቃሚ ስላልሆነ፣ አከራዮች በዚህ አስቸጋሪ ወቅት ታሪካዊ ሥራ እንዲሠሩ ምክትል ኃላፊው ተማጽነዋል፡፡“በወረርሽኙ ምክንያት በየቤቱ የሚቸገሩ ሰዎች በመኖራቸው እንዲሁም አንደኛው ወገን ለሌላው የሚያስብበት ክፉ ወቅት አሁን ስለሆነ ነጋዴዎች እና አቅም ያላቸው ሰዎች ቢያግዙ በሚሊዮን የሚቆጠሩ ድሀ ወገኖቻቸውን ከሞት መታደግ ይችላሉ፡፡ ሁሉም ይህን ክፉ ጊዜ በጋራ እንዲሻገር በቢሮው እና በክልሉ መንግሥት ሥም እጠይቃለሁ“ ብለዋል፡፡ዘጋቢ፡- ብሩክ ተሾመ